यदि एक शहर में परिवार के लोग रहते हैं तो क्या ही अच्छी बात, लेकिन जो लोग देश में दूर रहते हैं, वे परिवार से मिलने जाने के लिए छुट्टियां या बहाने ढूंढ़ते हैं।
तकनीक ने बढ़ाई नजदीकियां: कहने को हम तकनीक और स्मार्टफोन से समय नष्ट होने की बात करते हैं लेकिन यह भी सच है कि तकनीक ने भी कहीं न कहीं परिवारों के बीच नजदीकियां बढ़ाई हैं। आज लगभग सभी का 'फैमिली वाट्सएप ग्रुप' है, जिस पर घर के सदस्य जमकर बातें करते हैं। सभी को विशेष अवसरों की जानकारी मिलती रहती है और मिलना-जुलना भी लगा रहता है। यदि एक शहर में परिवार के लोग रहते हैं तो क्या ही अच्छी बात, लेकिन जो लोग देश में दूर रहते हैं, वे परिवार से मिलने जाने के लिए छुट्टियां या बहाने ढूंढ़ते हैं। एकल परिवार में रहने का जोश परिवार में दर्द बांट लिए जाने के जिजीविषा के समक्ष अब कमजोर पड़ रहा है। साफ्टवेयर इंजीनियर राजश्री मिश्रा बताती हैं, 'हम सब घर की बहुओं का अपना वाट्सएप ग्रुप है जिस पर हम खूब मस्ती भरे संदेश भेजते हैं। कई बार तो हंस-हंस कर पागल हो जाते हैं। भले ही भौगोलिक रूप से दूर-दूर रहते हैं लेकिन किसी पारिवारिक कार्यक्रम में मिलते हैं तो लगता ही नहीं कि हम सब दूर रहते हैं। घर-परिवार की हर अफवाह भी हमें पता होती है। मुझे तो बड़ा मजा आता है अपनी देवरानी-जेठानी से गप्पें लड़ाने में।'